《立夏日，赋得未到晓钟犹是春，有感三首 其三》
清代·周馨桂

春风已去又薰风，时序频仍感寸衷。早岁情怀如远鹤，中年困顿作冥鸿。

乐饥泌水诚何憾，仰止高山亦足雄。最是文场堪太息，累人头白日匆匆。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。